बचत खाते से भी कम ब्याज इसलिए सॉवरेन गोल्ड बाॅण्ड स्कीम फ्लाॅप
सॉवरेन गोल्ड बाॅण्ड स्कीम का सातवां चरण शुक्रवार को खत्म हो गया। केंद्र सरकार द्वारा पांच दिन के लिए लाई गई इस स्कीम को ग्राहकों से फीका रिस्पांस मिला। ऐसा स्कीम में ब्याज, बचत खाते से भी कम मिलने से हुआ। स्टेट बैंक आॅफ इंडिया में मात्र 12 लाख 46 हजार 883 रुपए और पोस्ट ऑफिस से 29 लाख रुपए के सॉवरेन गोल्ड बाॅण्ड बेचे गए। कुछ बिक्री अन्य बैंकों से भी हुई। बहुत सी बैंकों का स्टाफ तो ग्राहकों को बॉन्ड लेने के लिए राजी ही नहीं कर पाया। जानकारों के अनुसार उक्त स्कीम में पहले सालाना ब्याज 2.75 फीसदी दिया जा रहा था जिसे घटाकर अब 2.50 फीसदी कर दिया गया है। जबकि बचत खाते में पैसा रखने पर 4 फीसदी ब्याज मिलता है। सॉवरेन गोल्ड बाॅन्ड स्कीम में पोस्ट ऑफिस से 215 निवेशकों ने 1013 ग्राम सोने में निवेश किया। स्टेट बैंक ऑफ इंडिया ने 431 ग्राम सोने के बॉण्ड बेचे। यूको बैंक में 26 हजार रुपए के गोल्ड बॉण्ड बिके। अन्य बैंकों की भी ठीक यही स्थिति रही।
बॉण्ड की मियाद आठ साल
यदि आप फिजिकल गोल्ड (सिक्का, ज्वेलरी, गोल्ड बार) में निवेश करने से बच रहे हैं तो सॉवरेन गोल्ड बॉण्ड खरीद सकते हैं। 3 मार्च तक जिन्होंने आवेदन दिए हैं उन्हें बॉण्ड पेपर 17 मार्च से जारी होंगे। बॉण्ड की मियाद आठ साल है। प्रारंभिक निवेश की राशि पर प्रतिवर्ष 2.5 प्रतिशत ब्याज निवेशक के बैंक खाते में छमाही जमा किया जाएगा। अंतिम ब्याज मूलधन के साथ परिपक्वता पर दिया जाएगा।
hin_Deva hin_Deva bho_Deva hin_Deva